Diari Oficial de la Generalitat Valenciana


Sumari del DOGV 5023, del 08-06-2005 (2005/5235)

RESOLUCIÓ de 15 d'abril de 2005, del conseller de Territori i Habitatge, per la qual s'aprova definitivament el Pla especial de delimitació de sòl per a reserva de patrimoni municipal del sòl industrial (Parc Castelló 1a fase) al municipi de Castelló, tramitat per la Conselleria d'Empresa, Universitat i Ciència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5235


Data del document
:   15-04-2005

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Castelló de la Plana
    * pla d'urbanisme
    * emplaçament industrial

RESOLUCIÓ de 15 d'abril de 2005, del conseller de Territori i Habitatge, per la qual s'aprova definitivament el Pla especial de delimitació de sòl per a reserva de patrimoni municipal del sòl industrial (Parc Castelló 1a fase) al municipi de Castelló, tramitat per la Conselleria d'Empresa, Universitat i Ciència. [2005/5235]
  
Vist l'expedient relatiu al Pla especial de delimitació de sòl per a reserva de patrimoni municipal del sòl industrial (Parc Castelló 1a fase) al municipi de Castelló, tramitat per la Conselleria d'Empresa, Universitat i Ciència, i de conformitat amb els següents,
  
Antecedents de fet
  
Primer
  
El Pla especial, redactat per la Conselleria d'Empresa, Universitat i Ciència, es va sotmetre a informació al públic mitjançant anuncis publicats en el periòdic Mediterráneo de 7 de novembre del 2004 i en el Diari Oficial de la Generalitat Valenciana de 8 de novembre del 2004. Transcorregut el període d'informació al públic, durant el qual es van presentar diverses al·legacions, el Pla especial va ser aprovat provisionalment mitjançant una resolució del conseller d'Empresa, Universitat i Ciència d'11 de febrer del 2005.
  
Segon
  
El projecte està compost de memòria, llista de béns i drets i plànols.
  
Tercer
  
La Comissió Territorial d'Urbanisme de Castelló en sessió de data 10 de març del 2005, va acordar emetre informe favorable sobre el Pla especial de reserva de terrenys per a la constitució de patrimoni municipal del sòl industrial (Parc Castelló 1a fase) al municipi de Castelló, tramitat per la Conselleria d'Empresa, Universitat i Ciència, i elevar proposta d'aprovació definitiva en relació amb aquest expedient, al conseller de Territori i Habitatge.
  
Fonaments de dret
  
Primer
  
La tramitació del Pla especial ha sigut correcta, de conformitat amb el que estableixen els articles 37, 38 i 99 de la Llei 6/1994, de 15 de novembre, reguladora de l'activitat urbanística (en endavant LRAU) i en els articles 147, 158, 160 i 168 del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
En aquest sentit, el pla especial ha sigut elaborat i promogut per la Conselleria d'Empresa, Universitat i Ciència com a administració pública sectorial directament afectada, això de conformitat amb l'article 37 de la LRAU i 147 del RPCV. La competència per a acordar l'exposició al públic del Pla especial correspon en aquest cas a l'esmentada conselleria, tal com resulta de l'article 38.2 de la LRAU i de l'article 168.1.B del RPCV. En la tramitació del Pla s'ha sol·licitat dictamen de l'Ajuntament de Castelló, donant així compliment al que estableix l'article 38.2.C de la LRAU. La informació al públic s'ha efectuat amb ple compliment del que disposa l'article 38.1.A de la LRAU, perquè durant aquesta el projecte diligenciat del Pla ha estat depositat, per a la seua consulta, tant en l'Ajuntament com en un local de l'administració promotora siti en la capital de la província. Finalment, la Conselleria d'Empresa, Universitat i Ciència ha aprovat provisionalment el Pla especial, donant així compliment al que assenyala tant en l'article 38.3 de la LRAU com en l'article 168.1.B del RPCV.
  
L'Ajuntament de Castelló ha tingut una adequada participació en el procediment, sense que haja formulat objeccions a l'aprovació de la reserva.
  
Segon
  
La documentació del Pla especial és prou a l'efecte del compliment del que ha assenyalat en l'article 27 de la LRAU i en l'article 91 del RPCV.
  
Tercer
  
L'objecte del Pla especial, que està promogut per la Conselleria d'Empresa, Universitat i Ciència, és la delimitació d'una àrea d'una superfície aproximada de 135,5 hectàrees emplaçada el sòl no urbanitzable del municipi de Castelló per a la constitució de patrimoni públic del sòl. La finalitat del procediment és disposar de terrenys de titularitat pública a fi que puga realitzar-se en ells (després del corresponent procediment) un polígon industrial, denominat Parc Castelló. Els terrenys inclosos en el Pla especial s'ubiquen en la zona d'accés sud al Port de Castelló, polígons cadastrals 57, 152, 155 i 156.
  
La reserva de l'àrea afectada no està prevista en el Pla general de Castelló, per la qual cosa es realitza a través d'aquest Pla especial. La reserva s'efectua per a legitimar-hi l'expropiació d'immobles.
  
Quart
  
L'article 99.1 de la LRAU estableix que ?els ajuntaments, les entitats locals supramunicipals i la Generalitat, en previsió de l'ampliació dels seus patrimonis públics de sòl, podran reservar-se àrees per a legitimar-hi l'expropiació de béns immobles, qualssevol que siga la seua classificació o qualificació urbanística?. Segons aquest precepte legal, ?la reserva, si no està prevista en el Pla general, s'efectuarà mitjançant un pla?. En aquest mateix sentit, l'article 86.2.C del RPCV assenyala que els plans especials podran ser ?de reserva de sòl- ?quan tinguen com a objecte crear o ampliar reserves de sòl per a (...) patrimonis públics de sòl-
  
De conformitat amb aquests preceptes, és indubtable la possibilitat legal que la Conselleria d'Empresa, Universitat i Ciència puga, mitjançant el pla especial que ens ocupa, reservar una àrea de sòl no urbanitzable del municipi de Castelló amb l'objecte d'ampliar el seu patrimoni públic de sòl. El pla especial que s'examina conté ?les determinacions necessàries per al desenvolupament dels seus fins?, per la qual cosa s'ajusta al que disposa l'article 89 del RPCV.
  
No hi ha, en definitiva, cap obstacle legal a l'aprovació definitiva del Pla especial.
  
Cinqué
  
La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 de la Llei reguladora de l'activitat urbanística, en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de Castelló, resolc
  
Aprovar definitivament el Pla especial de delimitació de sòl per a reserva de patrimoni municipal del sòl industrial (Parc Castelló 1a fase) al municipi de Castelló, tramitat per la Conselleria d'Empresa, Universitat i Ciència.
  
Contra aquesta resolució, que posa fi a la via administrativa, es podrà interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que es puga exercir qualsevol altre recurs que es considere oportú.
  
València, 15 d'abril del 2005. - El conseller: Rafael Blasco Castany